CELEX: 32014R0455
Language: sl
Date: 2014-04-29 00:00:00
Title: Izvedbena uredba Komisije (EU) št. 455/2014 z dne 29. aprila 2014 o uvrstitvi določenega blaga v kombinirano nomenklaturo

6.5.2014   
            
            
               SL
            
            
               Uradni list Evropske unije
            
            
               L 133/31
            
         IZVEDBENA UREDBA KOMISIJE (EU) št. 455/2014
   z dne 29. aprila 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznake KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznake KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. aprila 2014
      
         
            Za Komisijo
         
         
            V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Stoječa naprava za točenje hladne vode (tako imenovani „vodomat“), visok približno 124 cm in težak približno 100 kg.
                              Bistvo naprave je hladilni sistem, ki vključuje kompresor in kondenzator.
                              Prostorninska zmogljivost naprave je 150 l, nazivna hladilna zmogljivost pa 150 l/h, ki daje do 750 kozarcev vode na uro. Deluje na omrežno napetost 220 V.
                           
                        
               
                  8418 69 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8418 in 8418 69 00.
                  Hlajenje vode, izključno namenjene pitju, ne šteje za obdelavo materialov s spremembo temperature. Uvrstitev pod tarifno številko 8419 je zato izključena.
                  Naprava se zato uvrsti pod oznako KN 8418 69 00 kot druga naprava za hlajenje ali zamrzovanje (glej tudi pojasnjevalne opombe HS k tar. št. 8418, skupina I, točka 2)
               
            
                  
                              2.
                           
                           
                              Stoječa naprava za točenje vroče ali hladne vode (tako imenovani „vodomat“), visok približno 97 cm in težak približno 15 kg.
                              Gretje omogoča vgrajen električni uporovni grelnik, hlajenje pa hladilni sistem, ki vključuje kompresor in kondenzator.
                              Voda se dovaja iz posode, ki ob predložitvi carini ni vključena.
                              Zmogljivost naprave za vročo vodo je 5 l/h pri temperaturi 85–92 °C. Zmogljivost naprave za hladno vodo je 2 l/h pri temperaturi 4–8 °C. Naprava deluje pri omrežni napetosti 220 V in z močjo 100/550 W.
                           
                        
               
                  8516 10 11
               
               
                  Uvrstitev opredeljujejo splošna pravila 1, 3(c) in 6 za razlago kombinirane nomenklature ter besedilo oznak KN 8516, 8516 10 in 8516 10 11.
                  V smislu opombe 3 k XVI. oddelku je naprava zasnovana za opravljanje dveh različnih funkcij (druge naprave za hlajenje s tarifno številko 8418 in električni pretočni ali akumulacijski grelniki vode s tarifno številko 8516). Glavne funkcije naprave ni mogoče opredeliti, saj sta za uporabo naprave obe funkciji enako pomembni.
                  Zato se naprava uvrsti pod oznako KN 8516 10 11 kot pretočni grelniki vode.